LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2009 M. BIRŽELIO 9 D. ĮSAKYMO NR. A1-381 „DĖL SAVIVALDYBIŲ FUNKCIJOMS ATLIKTI SKIRTŲ LĖŠŲ PASKIRSTYMO, PERVEDIMO, NAUDOJIMO IR DUOMENŲ PATEIKIMO TVARKOS APRAŠO PATVIRTINIMO“ PAKEITIMO

2025 m. kovo 4 d. Nr. A1-127

Vilnius

Pakeičiu Lietuvos Respublikos socialinės apsaugos ir darbo ministro 2009 m. birželio 9 d. įsakymą Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“:

1.	Pakeičiu preambulę ir ją išdėstau taip:

„Vadovaudamasis Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis, patvirtintomis Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos biudžeto sandaros įstatymo įgyvendinimo“, ir siekdamas užtikrinti tinkamą savivaldybių funkcijoms atlikti skirtų lėšų paskirstymą, pervedimą, naudojimą ir atsiskaitymą už jų panaudojimą:“.

2. Pakeičiu nurodytu įsakymu patvirtintą Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašą:

2.1. Pakeičiu 1 punktą ir jį išdėstau taip:

„1. Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašas (toliau – Aprašas) nustato valstybės biudžeto specialių tikslinių dotacijų savivaldybių biudžetams (toliau – specialios tikslinės dotacijos), numatytų Lietuvos Respublikos tam tikrų metų biudžeto patvirtinimo įstatyme, išskyrus dotacijas Valstybės investicijų programoje numatytoms kapitalo investicijoms finansuoti, paskirstymo, pervedimo, naudojimo ir atsiskaitymo už jų panaudojimą tvarką.“

2.2. Pakeičiu 2 punktą ir jį išdėstau taip:

„2. Specialios tikslinės dotacijos savivaldybių administracijoms paskirstomos vadovaujantis Lietuvos Respublikos tam tikrų metų biudžeto patvirtinimo įstatymu, socialinės apsaugos ir darbo ministro įsakymu tvirtinamu tam tikrų metų valstybės biudžeto specialių tikslinių dotacijų savivaldybių biudžetams paskirstymu savivaldybių administracijoms, Lietuvos Respublikos socialinės apsaugos ir darbo ministerijos kanclerio potvarkiu tvirtinamu tam tikrų metų valstybės biudžeto specialių tikslinių dotacijų savivaldybių biudžetams paskirstymu ketvirčiais savivaldybių administracijoms.“

2.3. Pakeičiu 21 punktą ir jį išdėstau taip:

„21. Valstybės biudžeto lėšos, skirtos Lietuvos Respublikos piniginės socialinės paramos nepasiturintiems gyventojams įstatymo (toliau – PSP įstatymas), Lietuvos Respublikos socialinių paslaugų įstatymo ir Lietuvos Respublikos įstatymo „Dėl užsieniečių teisinės padėties“ įgyvendinimui užtikrinti, savivaldybių administracijoms paskirstomos socialinės apsaugos ir darbo ministro įsakymu, atsižvelgiant į Lietuvos Respublikos tam tikrų metų biudžeto patvirtinimo įstatymą, ministerijos kanclerio potvarkį, kuriuo lėšos paskirstomos pagal priemones, bei į savivaldybių administracijų ministerijai pateiktą informaciją apie papildomų lėšų piniginei socialinei paramai ir socialinėms paslaugoms teikti poreikį ir jo pagrindimą.“

2.4. Pakeičiu 3 punktą ir jį išdėstau taip:

„3. Įsigaliojus Lietuvos Respublikos tam tikrų metų biudžeto patvirtinimo įstatymui, savivaldybių administracijos per 2 darbo dienas raštu pateikia Socialinių paslaugų priežiūros departamentui prie Socialinės apsaugos ir darbo ministerijos (toliau – departamentas) banko sąskaitos, skirtos specialioms tikslinėms dotacijoms pervesti, rekvizitus. Pasikeitus banko sąskaitos rekvizitams, savivaldybių administracijos raštu nedelsdamos apie tai informuoja departamentą.“

2.5. Pakeičiu 31 punktą ir jį išdėstau taip:

„31. Įsigaliojus socialinės apsaugos ir darbo ministro įsakymui dėl Aprašo 21–22 punktuose nurodytų lėšų paskirstymo savivaldybių administracijoms, departamentas organizuoja valstybės biudžeto lėšų naudojimo sutarčių (toliau – sutartys) su savivaldybių administracijomis sudarymą, vadovaudamasis Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos biudžeto sandaros įstatymo įgyvendinimo“ (toliau – Taisyklės), 35 punktu, ir jas pasirašo. Sutartyse turi būti nustatyti lėšų pervedimo tikslas ir tvarka, naudojimo terminai ir atsiskaitymo už jų panaudojimą tvarka.

Sutartys su savivaldybių administracijomis gali būti nesudaromos vadovaujantis Taisyklių 36 punktu. Tokiu atveju lėšos pervedamos, naudojamos, už jų panaudojimą atsiskaitoma ir jų kontrolė vykdoma Apraše nustatyta tvarka.“

2.6. Pakeičiu 16 punktą ir jį išdėstau taip:

„16. Statistiniai duomenys apie jaunimo politikos įgyvendinimo funkcijai savivaldybėse vykdyti skirtų lėšų panaudojimą pateikiami užpildant Aprašo 3 priedą (toliau – 3 priedas):

16.1. jaunimo politikos įgyvendinimo funkcijai savivaldybėje vykdyti gautos, panaudotos ir nepanaudotos valstybės biudžeto lėšos ketvirtinėje ataskaitoje nurodomos eurais (suapvalinus iki sveikojo skaičiaus). Informacija 3 priedo lentelėse pateikiama tokia tvarka: pasibaigus I kalendorinių metų ketvirčiui, – tų kalendorinių metų I ketvirčio informacija, pasibaigus II kalendorinių metų ketvirčiui, – tų kalendorinių metų I–II ketvirčių informacija, pasibaigus III kalendorinių metų ketvirčiui, – tų kalendorinių metų I–III ketvirčių informacija, pasibaigus IV kalendorinių metų ketvirčiui, – tų kalendorinių metų I–IV ketvirčių informacija;

16.2. „Informacija apie lėšų, skirtų jaunimo politikos įgyvendinimo funkcijai savivaldybėje vykdyti, panaudojimą“ (3 priedo 1 lentelė): 1 eilutėje nurodomos per ataskaitinį laikotarpį gautos valstybės biudžeto lėšos jaunimo politikos įgyvendinimo funkcijai savivaldybėje vykdyti, 2 eilutėje – darbo užmokesčiui ir socialinio draudimo įmokoms mokėti per ataskaitinį laikotarpį panaudotų lėšų suma, 3 eilutėje – administracinėms išlaidoms (nurodytoms Specialių tikslinių dotacijų savivaldybių biudžetams lėšų apskaičiavimo metodikos, patvirtintos Lietuvos Respublikos socialinės apsaugos ir darbo ministro 2006 m. liepos 13 d. įsakymu Nr. A1-193 „Dėl Specialių tikslinių dotacijų savivaldybių biudžetams lėšų apskaičiavimo metodikos patvirtinimo“, 191 papunktyje) apmokėti panaudotų lėšų suma, 4 eilutėje – nepanaudotų lėšų, kurios buvo skirtos jaunimo politikos įgyvendinimo funkcijai savivaldybėje vykdyti, suma. 4 eilutė pildoma tik teikiant IV ketvirčio (metinę) informaciją;

16.3. „Informacija apie lėšų nepanaudojimo priežastis (pildoma tik teikiant IV ketvirčio informaciją)“ (3 priedo 2 lentelė): jeigu buvo nepanaudotų ir į valstybės biudžetą grąžintų lėšų, nurodomos jų nepanaudojimo priežastys (pvz., darbuotojas, kuris savivaldybėje vykdo jaunimo politikos įgyvendinimo funkciją, išėjo iš darbo, ilgą laiką turėjo nedarbingumą ir kt.);

16.4. „Informacija apie jaunimo reikalų koordinatoriaus pareigybę“ (3 priedo 3 lentelė) (apie jaunimo politikos įgyvendinimo funkciją savivaldybėje vykdantį darbuotoją): pareigybės pavadinimas, asmens vardas ir pavardė, data, nuo kurios pradėjo vykdyti šią funkciją, pareigybės dalis, skiriama jaunimo politikos įgyvendinimo funkcijai vykdyti (procentais), pareiginės algos koeficientas, stažas valstybės tarnyboje (metais).“

2.7. Pakeičiu 17 punktą ir jį išdėstau taip:

„17. Statistiniai duomenys apie socialinės globos asmenims su sunkia negalia teikimą savivaldybėse pateikiami užpildant Aprašo 4 priedą (toliau – 4 priedas):

17.1. duomenys pateikiami nurodytais vienetais:

17.1.1. asmenų su sunkia negalia skaičius – žmonėmis. Asmenys su sunkia negalia – senatvės pensijos amžiaus, suaugę (darbingo amžiaus) asmenys ir vaikai su sunkia negalia, kaip apibrėžta Lietuvos Respublikos socialinių paslaugų įstatyme;

17.1.2. panaudotos valstybės biudžeto dotacijos socialinei globai finansuoti – eurais (suapvalinus iki sveikojo skaičiaus);

17.2. duomenys apie asmenį apskaitomi ir nurodomi tą ketvirtį, kurį asmuo gavo socialinę globą. Lėšos, skirtos asmenų su sunkia negalia socialinei globai finansuoti, apskaitomos ir nurodomos tą ketvirtį, kurį pervestos socialinės globos paslaugas teikusiam socialinių paslaugų teikėjui;

17.3. asmuo apskaitomas kaip vienas socialinę globą gaunantis asmuo visą jam savivaldybės administracijos sprendimu skirtą socialinės globos gavimo ir pasinaudojimo ja laiką, nepriklausomai nuo:

17.3.1. socialinės globos trukmės per parą, pvz., asmuo, sausio, vasario, kovo mėnesiais gavęs ilgalaikę (trumpalaikę) socialinę globą visą parą ar dienos socialinę globą dalį paros, einamųjų metų pirmą ketvirtį nurodomas kaip 1 asmuo;

17.3.2. socialinės globos trukmės per savaitę, pvz., asmuo, sausio, vasario, kovo mėnesiais gavęs trumpalaikę ar dienos socialinę globą 5 dienas per savaitę, einamųjų metų pirmą ketvirtį nurodomas kaip 1 asmuo;

17.3.3. socialinės globos trukmės per ketvirtį, pvz., asmuo, kovo, balandžio, gegužės mėnesiais gavęs socialinę globą, einamųjų metų pirmą ir antrą ketvirčius nurodomas kaip 1 asmuo;

17.3.4. socialinės globos periodiškumo, pvz., asmuo, gavęs trumpalaikę socialinę globą sausio mėnesį, einamųjų metų pirmą ketvirtį nurodomas kaip 1 asmuo;

17.4. duomenys apie socialinės globos teikimą sumuojami:

17.4.1. ataskaitose sumuojamos panaudotos valstybės biudžeto dotacijos socialinei globai finansuoti pagal skirtingas jos rūšis (dienos, trumpalaikė ir ilgalaikė socialinė globa) (4 priedo 13 stulpelio 4 eilutėje sumuojami 1, 2 ir 3 eilutės skaičiai);

17.4.2. nurodyto laikotarpio ataskaitoje sumuojamas asmenų skaičius pagal socialinės globos rūšis ir jos gavimo vietą, pvz., pirmą ketvirtį dienos socialinę globą gavusių senatvės pensijos amžiaus asmenų skaičių sudaro dienos socialinę globą įstaigoje ir asmens namuose gavusių asmenų skaičių suma (4 priedo 6 stulpelio 1 eilutėje skaičiuojama 1.1 ir 1.2 eilučių skaičių suma), taip pat nurodyto laikotarpio ataskaitoje atskirai sumuojamas asmenų, gaunančių didesnę lėšų dalį iš valstybės biudžeto dotacijų, skaičius pagal socialinės globos rūšis ir jos gavimo vietą, pvz., pirmą ketvirtį dienos socialinę globą gavusių asmenų skaičių sudaro dienos socialinę globą įstaigoje ir asmens namuose gavusių asmenų skaičių suma (4 priedo 12 stulpelio 1 eilutėje skaičiuojama 1.1 ir 1.2 eilučių, 7–11 stulpelių skaičių suma);

17.4.3. nurodyto laikotarpio ataskaitoje sumuojamas asmenų skaičius pagal socialines grupes stulpeliuose „iš viso“ (4 priedo 6 ir 12 stulpeliai), pvz., asmenų, pirmą ketvirtį gavusių dienos socialinę globą įstaigoje, skaičius („iš viso“) lygus senatvės pensijos amžiaus, suaugusių (darbingo amžiaus) asmenų ir vaikų, gavusių dienos socialinę globą įstaigoje, skaičių sumai (4 priedo 6 eilutėje skaičiuojama 3, 4 ir 5 stulpelių skaičių suma), o asmenų, gaunančių didesnę lėšų dalį iš valstybės biudžeto dotacijų, skaičius („iš viso“) lygus dienos socialinę globą įstaigoje gavusių senatvės pensijos amžiaus, suaugusių (darbingo amžiaus) asmenų ir vaikų, gavusių didesnę lėšų dalį iš valstybės biudžeto dotacijų (jei socialinių paslaugų teikimo ir finansavimo sutartis pasirašyta iki 2024 m. gruodžio 31 d.), taip pat suaugusių (darbingo amžiaus) asmenų ir vaikų, gavusių didesnę lėšų dalį iš valstybės biudžeto dotacijų (jei dotacijos skirtos nuo 2025 m. sausio 1 d. Kreipimosi dėl pritarimo iš valstybės biudžeto dotacijų skirti didesnę lėšų socialinei globai asmeniui su sunkia negalia teikti dalį vertinimo komisijos pritarimu), skaičių sumai (4 priedo 12 stulpelyje skaičiuojama 7–11 stulpelių skaičių suma);

17.4.4. nesumuojamas skirtingais laikotarpiais per ataskaitinį ketvirtį socialinę globą gavusių asmenų skaičius, kad tie patys socialinės globos gavėjai nebūtų klaidingai pakartotinai apskaitomi (kelis kartus, kaip gaunantys socialinę globą skirtingais laikotarpiais, numatytais Aprašo 17.3 papunktyje).“

2.8. Pakeičiu 18 punktą ir jį išdėstau taip:

„18. Statistiniai duomenys apie socialinės priežiūros šeimoms teikimą pateikiami užpildant Aprašo 5 priedą (toliau – 5 priedas):

18.1. duomenys pateikiami nurodytais vienetais:

18.1.1. darbuotojų (atvejo vadybininkų, socialinių darbuotojų darbui su šeima, socialinių paslaugų įstaigų socialinių pedagogų (toliau kartu – socialiniai darbuotojai)) ir individualios priežiūros darbuotojų (toliau visi kartu – darbuotojai) bei jų pareigybių skaičius (5 priedo 1 lentelė) – vienetais. Ketvirtinėje ataskaitoje nurodomas darbuotojų ir jų pareigybių skaičius ataskaitinio laikotarpio pabaigoje;

18.1.2. šeimų, kurioms per ataskaitinį laikotarpį buvo ir (ar) ataskaitinio laikotarpio pabaigoje yra teikiama socialinė priežiūra, ir jose augančių vaikų skaičius (5 priedo 2 lentelės 1, 3, 4 ir 5 eilutėse bei jų dalyse nurodomas šeimų skaičius, 2 eilutėje ir jos dalyse – vaikų skaičius) – vienetais;

18.1.3. kasinės išlaidos socialinei priežiūrai šeimoms teikti per ataskaitinį ketvirtį (5 priedo 3 lentelė) – eurais (suapvalinus iki sveikojo skaičiaus);

18.2. 5 priede pateikiami šie duomenys:

18.2.1. kiekvieno ketvirčio ataskaitoje, 1 lentelės 1.1 eilutėje, pateikiama informacija apie savivaldybei patvirtintas pareigybes (etatus), finansuojamas (-us) valstybės biudžeto dotacijomis, atskirai nurodant, kiek iš jų yra neužimtų pareigybių (etatų) (1.1.1 eilutė) ir kiek – užimtų pareigybių (etatų) (1.1.2 eilutė); 1 lentelės 2 eilutėje pateikiama informacija apie užimtas pareigybes (etatinius darbuotojus): darbuotojų skaičių pagal išsilavinimą (2.1 eilutė) ir pagal socialinių paslaugų įstaigas, kuriose jie dirba (2.2 eilutė); 1 lentelės 3 eilutėje – apie savivaldybėje įsteigtas pareigybes (etatus), finansuojamas savivaldybės biudžeto lėšomis;

18.2.2. IV ketvirčio ataskaitoje, 1 lentelės 4 ir 5 eilutėse, pateikiama informacija apie darbuotojų dalyvavimą supervizijose ir kompetencijos tobulinimo kursuose per metus (4.1–4.3 eilutės sumuojamos);

18.2.3. kiekvieno ketvirčio ataskaitoje, 2 lentelės 1.1–1.3 eilutėse, pateikiama informacija apie šeimas, kurioms per ataskaitinį ketvirtį buvo teikiama socialinė priežiūra mieste ir kaime, nurodant bendrą per visą ataskaitinį ketvirtį paslaugas gavusių ir (ar) gaunančių šeimų skaičių:

18.2.3.1. bendras šeimų skaičius (1 eilutė);

18.2.3.2. šeimų skaičius pagal jose esančių vaikų amžių (1.1.1–1.1.3 eilutės nesumuojamos);

18.2.3.3. bendras šeimų, kuriose yra vaikų su negalia, skaičius (1.2 eilutė), 1.2.1 eilutėje nurodant, kiek iš jų yra vaikų su negalia iki 36 mėnesių, o 1.2.1.1 eilutėje nurodant, kiek šeimų, nurodytų 1.2.1 eilutėje, gauna individualios priežiūros darbuotojo pagalbą;

18.2.3.4. šeimų skaičius pagal pirmines priežastis, dėl kurių joms buvo skirta socialinė priežiūra, 1 šeimai priskiriant 1 pagrindinę priežastį (1.3.1–1.3.6 eilutės sumuojamos);

18.2.4. kiekvieno ketvirčio ataskaitoje, 2 lentelės 2.1–2.5 eilutėse, nurodomas bendras vaikų skaičius šeimose, kurioms per visą ataskaitinį ketvirtį buvo ir (ar) yra teikiama socialinė priežiūra savivaldybėje, (2 eilutė) ir skaičius pagal vaikų amžių, taip pat vaikų su negalia skaičius kiekvienoje vaikų amžiaus grupėje (2.1.1–2.5.1 eilutės);

18.2.5. kiekvieno ketvirčio ataskaitoje, 2 lentelės 3 eilutėje, nurodomas šeimų, kurioms per ataskaitinį ketvirtį buvo vertintas kompleksinės pagalbos (atvejo vadybos) poreikis, skaičius; 4 eilutėje – šeimų, kurioms per ataskaitinį ketvirtį buvo nutrauktas socialinės priežiūros teikimas, skaičius; 5 eilutėje – šeimų, kurioms ataskaitinio ketvirčio paskutinę darbo dieną teikiama socialinė priežiūra, skaičius;

18.2.6. kiekvieno ketvirčio ataskaitoje, 3 lentelėje, nurodomos išlaidos iš valstybės biudžeto dotacijų per ataskaitinį ketvirtį (1.1–1.4 eilutės sumuojamos).“

2.9. Pakeičiu 3 priedą ir jį išdėstau nauja redakcija (pridedama).

2.10. Pakeičiu 4 priedą ir jį išdėstau nauja redakcija (pridedama).

2.11. Pakeičiu 5 priedą ir jį išdėstau nauja redakcija (pridedama).

3. Nustatau, kad šio įsakymo 2.6 ir 2.9 papunkčiai įsigalioja 2026 m. sausio 1 d.

Socialinės apsaugos ir darbo ministrė	Inga Ruginienė